《昌甫以诗谢履常见过因和韵》
宋代·韩淲

万事新传灯落烬，底许深长并浅近。山空岁暮风雪振，纵得过从浑莫省。

符铜节荡元整整，东上西来晨复暝。章泉之居尽虚静，世既相忘心孰竞。

失喜故人来问讯，且拥寒炉话吾胜。留连鸡黍夜初定，清旦重言意无尽。

意无尽矣我何知，叹者叹而哂者哂。

作者简介：韩淲（biāo）（1159—1224）南宋诗人。字仲止，一作子仲，号涧泉，韩元吉之子。祖籍开封，南渡后隶籍信州上饶（今属江西）。从仕后不久即归，有诗名，著有《涧泉集》。淲清廉狷介，与同时知名诗人多有交游，并与赵蕃（章泉）并称“二泉”。著作历代书目未见著录。史弥远当国，罗致之，不为少屈。人品学问，俱有根柢，雅志绝俗，清苦自持，年甫五十即休官不仕。嘉定十七年，以时事惊心，作甲申秋三诗，得疾而卒，年六十六。